CELEX: C2005/115/68
Language: sl
Date: 2005-05-14 00:00:00
Title: Zadeva T-129/05: Tožba Wal-Mart Stores, Inc., proti Uradu za usklajevanje na notranjem trgu (znamke in modeli), vložena dne 23. februarja 2005

14.5.2005   
            
            
               SL
            
            
               Uradni list Evropske unije
            
            
               C 115/38
            
         Tožba Wal-Mart Stores, Inc., proti Uradu za usklajevanje na notranjem trgu (znamke in modeli), vložena dne 23. februarja 2005
   (Zadeva T-129/05)
   (2005/C 115/68)
   Jezik postopka: španščina
   Wal-Mart Stores, Inc., ki ga zastopajo Fernand de Visscher, Emmanuel Cornu, Eric de Gryse, Donatienne Moreau, Jorge Grau Mora, Alejandro Angulo Labora, Maite Ferrándiz Avendaño, María Baylos Morales in Antonio Velásquez Ibáñez, abogados, je dne 23. februarja 2005 na Sodišče prve stopnje Evropskih skupnosti vložil tožbo proti Uradu za usklajevanje na notranjem trgu (znamke in modeli).
   Druga stranka v postopku pred Odborom za pritožbe je bil Alejandro Sánchez Villar.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo Drugega odbora za pritožbe z dne 17. decembra 2004 v zadevi R 629/2004-2, ki potrjuje delno zavrnitev prijave znamke Skupnosti št. 1997600 „WAL-MART“;
            
         
               —
            
            
               UUNT naloži plačilo stroškov.
            
         Tožbeni razlogi in bistvene trditve
   
               Prijavitelj znamke Skupnosti:
            
            
               Tožeča stranka
            
         
               Znamka Skupnosti, ki je predmet prijave:
            
            
               Besedna znamka „WAL-MART“ — prijava št. 1.997.600 za proizvode in storitve iz vseh razredov, z izjemo razreda 35.
            
         
               Imetnik znamke ali znaka, navajanega v postopku z ugovorom:
            
            
               Alejandro Sánchez Villar
            
         
               Znamka ali znak, navajan v postopku z ugovorom:
            
            
               Španska besedna znamka „WAL-MART“ (št. 1732588) za izdelke iz razreda 7 (stroji za dela na vrtu).
            
         
               Odločba Oddelka za ugovore:
            
            
               Delna ugoditev ugovoru za sledeče proizvode: „stroji in orodni stroji; motorji (razen za suhozemska vozila); sklopke in pogonski deli (razen za suhozemska vozila); poljedelski stroji (razen tistih za ročno upravljanje)“; in zavrnitev ugovora za preostalo blago in storitve iz prijave.
            
         
               Odločba Odbora za pritožbe:
            
            
               Zavrnitev pritožbe.
            
         
               Tožbeni razlogi:
            
            
               Kršitev členov 43(2) in 8(1)(b) Uredbe (ES) št. 40/94.